CELEX: 32004R2076
Language: bg
Date: 2004-12-03 00:00:00
Title: Регламент (ЕО) № 2076/2004 на Комисията от 3 декември 2004 година за адаптиране за първи път на приложение I към Регламент (ЕО) № 2003/2003 на Европейския парламент и на Съвета относно торовете (EDDHSA и троен суперфосфат)Текст от значение за ЕИП.

Важна правна забележка

|

32004R2076

Официален вестник n° L 359 , 04/12/2004 стр. 0025 - 0027 Официален вестник n° L 183 , 05/07/2006 стр. 0340 - 0342

		20041203Регламент (ЕО) № 2076/2004 на Комисиятаот 3 декември 2004 годиназа адаптиране за първи път на приложение I към Регламент (ЕО) № 2003/2003 на Европейския парламент и на Съвета относно торовете (EDDHSA и троен суперфосфат)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 2003/2003 на Европейския парламент и на Съвета от 13 октомври 2003 г. относно торовете [1], и по-специално член 31, параграфи 1 и 3 от него,като има предвид, че:(1) Член 3 от Регламент (ЕО) № 2003/2003 предвижда, че тор от типа торове, изброени в приложение I към настоящия регламент, отговарящ на условията, определени в същия регламент, може да се определи като "ТОР НА ЕО".(2) Сред фосфатните торове, изброени в таблица А2 от приложение I към Регламент (ЕО) № 2003/2003, фигурира тройният суперфосфат (TSP), като един от критериите за етикетирането му е "фосфор, изразен като Р2О5, разтворим в неутрален амониев цитрат, като поне 93 % от декларираното съдържание е разтворимо във вода".(3) Колкото е по-висока разтворимостта във вода на изкуствения тор TSP, толкова по-добър е коефициентът му на полезно действие от гледна точка на агрономията. В миналото общо взето европейските почви се отличаваха с недостиг на фосфор, така че високата минимална стойност от 93 % разтворимост бе оправдана от гледна точка на коригирането на този недостиг.(4) В днешно време положението се е изменило, в смисъл че доста почви вече не страдат от недостиг на фосфор, така че докато са налице почвени условия или култури, за които TSP с 93 % минимална разтворимост във вода е все още желателен, за редица почви и култури в Европа е в равна степен ефективно прилагането на TSP с минимална разтворимост във вода 85 %.(5) Следователно на потребителите на TSP следва да бъде разрешено да си избират между TSP с минимална разтворимост във вода 85 % и TSP с по-висока разтворимост във вода в зависимост от изискванията, съобразени с местните почвени условия и местните култури. Вписването относно TSP в таблица А2 от приложение I към Регламент (ЕО) № 2003/2003 следва да бъде променено по съответния начин.(6) Натриевата сол на EDDHSA и продуктите от нейната кондензация (EDDHSA) се използват, особено в Испания, Франция и Италия, от 15 години като органично хелатообразуващо вещество за микрохрани за растения. Опитът показва, че тя представлява ефикасен тор и че не подлага околната среда на рискове.(7) В частност, железният хелат на EDDHSA се използва за коригиране на недостига на желязо и за коригиране на ферохлороза. Препоръчва се за широка гама растителни видове, особено овощни насаждения, например цитрусови, кайсии, авокадо и праскови; използва се също и при лозята, за третиране на дребни храсти и ягоди.(8) Премахването на ферохлорозата и нейните симптоми осигурява развитието на листната маса, съчетано с добър растеж и развитие на плодовете за бране.(9) Що се отнася до ефекта върху почвата и околната среда, EDDHSA преминава през процес на химично разпадане в почвата, който е относително бавен, но не се получава отделяне на никакви опасни вещества. Не се наблюдават и проблеми със солеността на почвата.(10) EDDHSA следва поради това да се добави към списъка с разрешени органични хелатообразуващи вещества за микрохрани в приложение I към Регламент (ЕО) № 2003/2003.(11) Регламент (ЕО) № 2003/2003 следва да бъде изменен съответно.(12) Мерките, предвидени в настоящия регламент, са в съответствие със становището на комитета, създаден съгласно член 32 от Регламент (ЕО) № 2003/2003,ПРИЕ НАСТОЯЩИЯ РЕГЛАМЕНТ:Член 1Приложение I към Регламент (ЕО) № 2003/2003 се изменя в съответствие с приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 3 декември 2004 година.За КомисиятаGünter VerheugenЧлен на Комисията[1] ОВ L 304, 21.11.2003 г., стр. 1. Регламент, последно изменен с Регламент (ЕО) № 885/2004 на Съвета (ОВ L 168, 1.5.2004 г., стр. 1).--------------------------------------------------20041203ПРИЛОЖЕНИЕПриложение I към Регламент (ЕО) № 2003/2003 се изменя, както следва:а) В таблица А2 вписване 2в относно "Троен суперфосфат" се заменя със следното:"№ | Обозначение на типа | Данни относно метода за производство и основните съставки | Минимално съдържание на хранителни вещества (в тегловни %); Данни относно изразяването на хранителните вещества Други изисквания | Други данни относно обозначението на типа | Хранително съдържание, подлежащо на деклариране; Форми и разтворимост на съставките; Други критерии |1 | 2 | 3 | 4 | 5 | 6 |2в | Троен суперфосфат | Продукт, получен чрез смилане на природен минерален фосфат с фосфорна киселина и съдържащ калциев фосфат като основна съставка | 38 % Р2О5, Фосфор, изразен като Р2О5, разтворим в неутрален амониев цитрат, поне 85 % от декларираното съдържание на Р2О5 е разтворимо във вода Образец за изпитвания: 3 g | | Фосфорен петоокис, разтворим в неутрален амониев цитрат Разтворим във вода фосфорен петоокис" |б) В точка Е.3.1 се добавя следното вписване:"Натриева сол на: | | |етилендиамин ди-(2-хидрокси 5-сулфофенилацетат) киселина | EDDHSA | C18H20O12N2S2 + |и продуктите на нейната кондензация | | n*(C12H14O8N2S)" |--------------------------------------------------